pomôžme súrodencom, aby mohli aj v tejto zložitej situácii ostať spolu 🧡 ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
5 príbehov, ktoré dokážeme zmeniť
Štyri detičky, z toho jedno s ťažkým znevýhodnením, prišli o oboch rodičov. Pomôžme im ostať spolu. Pozdravujeme Eliška, Matúš, Filip a Félix sú štyria malí súrodenci, ktorých v krátkom čase postihli dve obrovské rany - prišli postupne o mamičku aj o ocka. Stali sa z nich siroty. Situácia je o to ťažšia, že Filipko má detskú mozgovú obrnu. Potrebuje preto rehabilitácie a intenzívnu starostlivosť. Našťastie, detí sa ujali starí rodičia a robia všetko pre to, aby mohli ostať spolu. Postarať sa však o štyri deti, navyše o jedno so špeciálnymi potrebami, je nesmierne náročné. Pre celú rodinu sa tak život zo dňa na deň stal omnoho zložitejším. Nielenže musia žiť s obrovským smútkom, ale popritom musia starí rodičia riešiť školu, liečbu a rehabilitácie. Sú to obrovské výdavky, ktoré nie je ľahké zvládnuť. Pomôžme im postarať sa o štyri osirelé vnúčatká, aby mohli ostať spolu a mali istotu láskavého domova a starostlivosti.
Pomôžme štyrom sirotám
Ochráňme deti v online svete
Zneužívanie detí na internete je obrovským problémom. Táto organizácia ich chráni. OCHRÁŇ MA je slovenská nezisková organizácia, ktorá od apríla 2022 chráni deti pred online zneužívaním. Spolupracuje so svetovými platformami, aby bolo Slovensko súčasťou globálneho boja proti online zneužívaniu detí. Denne prijímajú a analyzujú hlásenia o materiáloch sexuálneho zneužívania detí z internetu. Za každým zásahom je konkrétne dieťa, ktoré zachránili. Avšak tento rok prišli o zásadnú časť spolufinancovania. Nedovoľme, aby tento dôležitý projekt prestal fungovať. Každé jedno hlásenie pomáha predchádzať zneužívaniu detí. Pomôžme im pokračovať.
Ochráňme deti v online svete
Pomôžme Julke bojovať
Julka sa narodila v kritickom stave. Má ale šancu na normálny život. Julkin príchod na svet bol nesmierne ťažký. Prekonala ťažkú asfyxiu a zlyhávalo jej srdce aj dýchanie. Musela byť resuscitovaná a podstúpiť špeciálnu liečbu, aby ochránila jej mozog po nedostatku kyslíka. Nie je ešte zrejmé, ako veľmi má poškodený mozog. Už teraz však vidieť niektoré jej oneskorené reakcie. Julka preto potrebuje rehabilitácie a pravidelné návštevy špecialistov. To však pre jej rodičov znamená neustále cestovanie na vyšetrenia, a rehabilitácie, ktoré nie sú hradené poisťovňou v takej miere, akú malé dievčatko potrebuje. Julka má šancu zabojovať o normálny život. Pomôžme jej v tom spoločne.
Pomôžme Julke bojovať
Soli dar ita, čo nás spája Vďaka vašej solidarite sa podarilo na Mikuláša rozveseliť deti, ktoré doteraz veľa radosti v živote nemali. Martin pôsobí ako člen Rozvojových tímov v obci Petrovce nad Laborcom a každý deň sa stretáva s deťmi zo sociálne znevýhodnených rodín. Žijú skromne, v náročných životných podmienkach. Preto sa Martin rozhodol pripraviť pre nich mikulášske prekvapenie. A vďaka vašej štedrosti sa to podarilo: “Aj tieto deti dostali svoj vlastný mikulášsky balíček, zažili radosť, povzbudenie a pocit, že na nich niekto myslí.”
Podporme Most domov
Aj nevyliečiteľne choré deti si zaslúžia dožiť s blízkymi, dôstojne a v bezpečí domova. Mobilný hospic Most domov má za úlohu sprevádzať zomierajúcich a ich blízkych v domácom prostredí. Kým doteraz sa venoval len dospelým pacientom, najnovšie rozširuje starostlivosť aj na umierajúce deti v trnavskom kraji. Aj tí najmenší pacienti si totiž zaslúžia, aby mohli odísť v kruhu blízkych, v bezpečí domova a bez zbytočného trápenia v nemocničnom prostredí. Na tento projekt však hospic potrebuje našu pomoc. Vaša podpora umožní financovať ďalšie výjazdy za malými pacientmi, zdravotnú starostlivosť aj odbornú podporu. Pomôžme spoločne tým najmenším zmierniť bolesť a uľahčiť im posledné chvíle na tomto svete.
Podporme detský hospic Most Domov
Podporme Bachtalo dživipen
Hra Bachtalo dživipen pomáha deťom objavovať rómsky jazyk a kultúru. Rómskym deťom na Slovensku chýba kontakt s písanou podobou jazyka. V školách sa rómčina takmer nevyužíva. Preto je tu rómsko-slovenská prekladová hra Bachtalo Dživipen (Šťastný život) - hravý nástroj, ktorý deťom pomôže objavovať rómčinu a zároveň sa zdokonaliť v slovenčine. Posilňuje ich pozitívny vzťah k vlastnej identite. Okrem toho ale spája aj kultúry. Je určená aj pre deti z väčšinovej spoločnosti a umožňuje im hravo nahliadnuť do rómskeho jazyka a kultúry. Hra sa môže stať vzdelávacou pomôckou pre školy, komunitné centrá a nízkoprahové zariadenia. Dostaňme ju spoločne na čo najviac miest po celom Slovensku.
Podporme Bachtalo Dživipen
Ďakujeme, že aj pred Vianocami pomáhate slabším a tým, ktorí sú v ťažkej situácii. Práve teraz je vaša pomoc najcennejšia.
Dobrota z Donio
Na Donio meníme príbehy, na ktorých záleží: Prepájame dobročinný, verejnoprospešný a komerčný svet Zakladateľom kampaní odovzdávame 100 % získanej sumy Všetky bankové poplatky hradíme my
Tento e-mail bol odoslaný na adresu xxx@ureader.com. Odosielatelom je Dobrota z Donio, ahoj@donio.sk.
Z odberu sa môžete .

Rádi doručujeme e-maily, které pomáhají. www.smartemailing.cz
Jsme partner českých firem pro efektivní marketingovou komunikaci, která pomáhá i vydělává.